Spalio 24

Spalio 24 yra 297-a metų diena pagal Grigaliaus kalendorių (keliamaisiais metais – 298-a). Nuo šios dienos iki metų galo lieka 68 dienos.

Informacija

Šventės 
 Pasaulinė informacinių technologijų plėtros diena;
 Tarptautinė JTO diena.

Vardadieniai 
Daugailas – Daugė – Gilbertas – Rapolas – Švitrigailė

Šią dieną Lietuvoje

Įvykiai 
 1417 – įsteigta Medininkų vyskupija;
 1874 – pradėjo veikti Nidos švyturys;
 1924 – priimtas Radijo tarifo įstatymas, kuriuo Lietuvoje įvestas radijo abonentinis mokestis; už asmeninį radijo imtuvą nustatytas 100 litų per metus mokestis.

Gimimo dienos 
 1866 m. – Stasys Matulaitis, gydytojas, knygnešys, spaudos darbuotojas, istorikas (m. 1956 m.).
 1892 m. – Petras Variakojis, Lietuvos agronomas, pramonininkas, visuomenės veikėjas (m. 1970 m.).
 1895 m. – Gustavas Juozupaitis, Mažosios Lietuvos visuomenės veikėjas, ekonomistas, poetas (slapyvardis Sėjus) (m. 1954 m.).
 1903 m. – Konstantinas Bajerčius-Garibaldis, Lietuvos pedagogas, visuomenės ir politinis veikėjas, poetas, prozininkas, rezistentas (m. 1946 m.).
 1904 m. – Vincas Laurynaitis, Lietuvos literatūrologas, humanitarinių mokslų daktaras (m. 1978 m.).
 1905 m. – Vladas Budreckas, kunigas, vargonininkas, pedagogas, chorvedys, kompozitorius (m. 1986 m.).
 1908 m.:
 Rapolas Šaltenis, literatūros tyrinėtojas, vertėjas, Lietuvos nusipelnęs mokytojas, Utenos miesto Garbės pilietis (m. 2007 m.).
 Vincas Vaitekūnas, kraštotyrininkas, muziejininkas (m. 1987 m.).
 1909 m. – Jakovas Cukerzis, Lietuvos zoologas, biologijos mokslų daktaras (m. 1992 m.).
 1910 m. – Vytautas Klimavičius, Lietuvos statybos inžinierius, technikos mokslų kandidatas (m. 1982 m.).
 1918 m. – Klemensas Gumauskas, Lietuvos inžinierius, Švedijos lietuvių visuomenės veikėjas.
 1919 m. – Pranas Darius, vargonininkas, muzikos mokytojas, solistas, chorvedys (m. 1992 m.).
 1920 m. – Stasys Paska, teatro ir kino aktorius bei režisierius (m. 1981 m.).
 1927 m. – Gražina Ona Miškinienė, Lietuvos architektė urbanistė (m. 1996 m.).
 1934 m. – Dalia Norkienė-Gaidamavičiutė, choro dirigentė ir pedagogė.
 1936 m. – Vladas Bulavas, Lietuvos inžinierius elektrikas, bibliotekininkas, technologijos mokslų daktaras (m. 2004 m.).
 1937 m. – Ričardas Dailidė, Lietuvos fotomenininkas, estrados dainininkas, žurnalistas, dantų technikas.
 1938 m.:
 Andris Freibergas, latvių scenografas.
 Vytautas Giniotis, Lietuvos inžinierius mechanikas, habilituotas technologijos mokslų daktaras.
 1940 m. – Birutė Baltrušaitytė-Masionienė, lietuvių rašytoja, literatūros tyrinėtoja, habilituota humanitarinių mokslų daktarė (m. 1996 m.).
 1944 m. – Audronė Purlienė-Piekutė, choro dirigentė ir pedagogė.
 1948 m. – Romualdas Mačiulaitis, Lietuvos statybinių medžiagų technologas, habilituotas technologijos mokslų daktaras.
 1949 m.:
 Leonas Virginijus Papirtis, teisininkas, baudžiamųjų bylų advokatas, advokatų savivaldos veikėjas, Lietuvos advokatūros tarybos pirmininkas (nuo 2008 m.), politinis veikėjas.
 Lionginas Alfredas Masaitis, Lietuvos ir Raseinių rajono ūkio bei politinis veikėjas.
 Palmyra Gylienė, Lietuvos ir Tauragės rajono visuomenės bei politinė veikėja.
 1951 m. – Kostas Kynas, žurnalistas, Lietuvos ir Marijampolės savivaldybės politinis bei visuomenės veikėjas.
 1957 m. – Algimantas Armonas, teatro režisierius, Lietuvos kultūros ir politinis veikėjas.
 1968 m. – Arūnė Stirblytė, Lietuvos dailininkė, vadybininkė, politinė veikėja.
 1979 m. – Marijonas Petravičius, Lietuvos krepšininkas, rungtyniaujantis Milano „Armani Jeans“ komandoje.

Mirtys 
 1642 m. – Jonušas Skuminas Tiškevičius, Lietuvos Didžiosios Kunigaikštystės bajoras, didikas, Lelijos herbo grafas, Abiejų Tautų Respublikos valstybės ir karinis veikėjas (g. 1572 m.).
 1951 m. – Marijonas Vandalinas Steponas Broel-Pliateris, aktyvus kultūros veikėjas, archeologas, kolekcininkas, unikalios meno vertybių kolekcijos savininkas, bibliofilas, grafas iš garsios Pliaterių giminės, paskutinis Veprių dvarininkas (g. 1873 m.).
 1964 m. – Juozas Mikėnas, vienas žymiausių lietuvių skulptorių, moderniosios skulptūros pradininkas Lietuvoje (g. 1901 m.).
 1972 m. – Vytautas Girdzijauskas, Lietuvos gydytojas mikrobiologas imunologas, Lietuvos mokslų akademijos narys korespondentas (g. 1904 m.).
 1975 m. – Jonas Juodagalvis, Lietuvos teatro aktorius (g. 1918 m.).
 1989 m. – Vasilijus Matuševas, Lietuvos tinklininkas, treneris (g. 1945 m.).
 2008 m. – Gražina Didžiūnaitytė, Lietuvos dailininkė stiklininkė (g. 1940 m.).
 2021 m. – Algirdas Strumskis, Lietuvos žurnalistas, redaktorius (g. 1938 m.).
 2022 m. – Adolfas Laimutis Telksnys, inžinierius elektrotechnikas, informatikas, kibernetikas, interneto plėtros Lietuvoje pradininkas (g. 1930 m.).

Šią dieną pasaulyje

Įvykiai 
 1945 – įkurta Jungtinių Tautų Organizacija;
 1970 – Salvadoras Aljendė (Salvador Allende) išrinktas Čilės prezidentu.

Gimimo dienos 
 51 m. – Titas Flavijus Domicianas, Romos imperatorius, priklausęs Flavijų dinastijai (m. 96 m.).
 1632 m. – Antonijus Levenhukas, olandų prekybininkas ir mokslininkas. Labiausiai išgarsėjo kaip mikroskopo išradėjas, kurio pagalba pirmasis aptiko mikroorganizmus ir spermatozoidus (m. 1723 m.).
 1875 m. – Konstantinas Juonas, rusų tapytojas peizažistas, meno teoretikas, nuo 1947 m. TSRS Meno akademijos akademikas (m. 1958 m.).
 1882 m. – Imrė (Emerichas) Kalmanas, vengrų ir austrų kompozitorius, vienas žymiausių Vienos naujosios operetės kūrėjų (m. 1953 m.).
 1899 m. – Ferhat Abbas, Alžyro respublikos laikinosios vyriausybės prezidentas, šias pareigas ėjo nuo 1962 m. rugsėjo 20 d. iki 1963 m. rugsėjo 15 d. (m. 1985 m.).
 1901 m. – Gerald Gray Fitzmaurice, britų teisininkas, Tarptautinio Teisingumo Teismo (ICJ), EŽTT (ECJ) teisėjas (m. 1982 m.).
 1914 m. – Arvydas Jansonas, latvių dirigentas (m. 1984 m.).
 1929 m. – Džordžas Krambas, JAV kompozitorius, Amerikos meno ir literatūros asociacijos narys (1976) (m. 2022 m.).
 1932 m. – Robert Mundell, 1999 m. Nobelio ekonomikos premijos laureatas.
 1938 m. – Venediktas Vasilijevičius Jerofejevas, rusų rašytojas (m. 1990 m.).
 1950 m. – Abdullah Gül, turkų politikas. Turkijos prezidentas nuo 2007 m. rugpjūčio 28 d., Teisingumo ir plėtros partija. Ministras pirmininkas nuo 2002 iki 2003 m., užsienio reikalų ministras nuo 2003 iki 2007 m.
 1966 m. – Romanas Abramovičius, Rusijos žydų kilmės milijardierius, tituluojamas vienu iš Rusijos oligarchų. 2003 m. buvo turtingiausias žmogus Jungtinėje Karalystėje.
 1975 m. – Juan Pablo Ángel Arango, futbolininkas, Kolumbijos rinktinės ir New York Red Bulls klubo puolėjas.
 1977 m. – Ivanas Kavjedesas, Ekvadoro futbolininkas.
 1981 m. – Tila Nguyen, modelis dainininkė, dainų autorė ir aktorė. Išgarsėjo du sezonus dalyvavusi MTV realybės šou „A Shot at Love with Tila Tequila “.
 1982 m. – Fairuz Fauzy, autosporto lenktynininkas iš Malaizijos.
 1985 m. – Veinas Rūnis, anglų futbolininkas, Anglijos nacionalinės ekipos ir Manchester United klubo puolėjas.

Mirtys 
 1601 m. – Tycho Brahe, danų astronomas, astrologas bei alchemikas, sugebėjęs apskaičiuoti tikslias planetų buvimo vietas anksčiau, nei buvo atrastas teleskopas (g. 1546 m.).
 1793 m. – Karl Eugen, nuo 1737 iki 1793 m. buvo 12-asis Viurtembergo hercogas (g. 1728 m.).
 1799 m. – Karlas Diteris fon Dytersdorfas, Austrijos kompozitorius, smuikininkas, vienas zingšpylio kūrėjų (g. 1739 m.).
 1918 m. – Daniel Burley Woolfall, antrasis FIFA prezidentas ėjęs pareigas nuo 1906 m. iki 1918 m (g. 1852 m.).
 1955 m. – Alfred Reginald Radcliffe-Brown, britų sociailnės antropologijos pradininkas ir struktūrinio funkcionalizmo įkūrėjas (g. 1881 m.).
 1974 m.:
 Davidas Fiodorovičius Oistrachas, rusų smuikininkas, muzikos pedagogas, dirigentas, visuomenės veikėjas, vienas iškyliausių XX amžiaus muzikantų, vienas garsiausių pasaulio smuikininkų (g. 1908 m.).
 Jeaterina Furceva, tarybinė partinė ir valstybės veikėja, buvusi TSRS Kultūros ministrė, viena iš nedaugelio moterų TSRS aukščiausioje valdžioje (g. 1910 m.).
 1994 m. – Aleksandras Šelepinas, tarybinis partinis veikėjas, XX a. 6-ame dešimtmetyje TSKP CK Politinio biuro narys, vienas įtakingiausių asmenų TSRS vadovybėje (g. 1918 m.).
 2005 m. – Roza Parks, afroamerikiečių pilietinių teisių aktyvistė, kurią JAV Kongresas vėliau praminė „Moderniųjų laikų pilietinių teisių judėjimo motina” (g. 1913 m.).

Nuorodos 

Spalis